
Riigihanke „Narvas, A.Puškini tn 8 kultuurimaja Rugodiv vaatesaali rekonstrueerimine ja siseruumide osaline rekonstrueerimine” avatud hankemenetluse korraldamine 
1. Asjaolud ja menetluse käik
Narva linna 2016. aasta eelarves on Narva Kultuurimaja Rugodiv renoveerimistöödeks ette nähtud rahalisi vahendeid kogusummas 2 615 340,00 eurot (koos käibemaksuga).

OÜ Zoroaster ehitusprojektide „A. Puškini tn 8 kultuurimaja Rugodiv vaatesaali rekonstrueerimine“ ja „A. Puškini tn 8 kultuurimaja Rugodiv siseruumide osaline rekonstrueerimine“ ehituskilude eelhinnangu alusel ehitustööde hankelepingu eeldatavaks maksumuseks on u 1 770 000,00 eurot (käibemaksuta).
Kuna teostamisele kuuluvate ehitustööde hankelepingu eeldatav maksumus ületab riigihangete siseriiklikku piirmäära (250 000 eurot käibemaksuta), hankijal on kohustus korraldada ehitustööde tellimiseks riigihanke avatud hankemeenetlus riigihangete seaduses sätestatud korras. 

Riigihanke „Narvas, A.Puškini tn 8 kultuurimaja Rugodiv vaatesaali rekonstrueerimine ja siseruumide osaline rekonstrueerimine“ läbiviimiseks korraldas Narva Linnavalitsuse Arhitektuuri– ja Linnaplaneerimise Amet veebilehehanke „Projektide „A. Puškini tn 8 kultuurimaja Rugodiv vaatesaali rekonstrueerimine“ ja „A. Puškini tn 8 kultuurimaja Rugodiv siseruumide osaline rekonstrueerimine“ raames riigihangete ettevalmistamise ja korraldamise teenuse osutamine“ (29.02.2016. a hanketeade nr 6), mille tulemusel tunnistati edukaks pakkujaks Tallinna Linnaehituse AS (rg-kood 10307171) ja sõlmiti teenuse osutamise leping. Tallinna Linnaehituse AS volitatud isik ülalnimetatud riigihanke ettevalmistamisel ja korraldamisel on Merike Õunamägi (isikukood 45704090302).
Hankedokumendid on  vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 10.02.2016.a korraldusega nr 176-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud.

2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 

RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt ehitustööde tellimine. 

RHS § 15 lg 1 p 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul ehitustööde hankelepingu ja ehitustööde kontsessiooni korral 250 000 eurot.

Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 

Haldusmenetluse seaduse § 2 lg 2 alusel ei kohaldu riigihankemenetlusele haldusmenetluse seaduse sätted.
3.
Otsus

3.1. 
Algatada ehitustööde riigihanke „Narvas, A.Puškini tn 8 kultuurimaja Rugodiv vaatesaali rekonstrueerimine ja siseruumide osaline rekonstrueerimine“ avatud hankemenetlus, vastavalt lisatud hankedokumentidele.

3.2. 
Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks Linnamajandusosakonna Komunaalteenistuse ehitusspetsialist Aleksandr Artemjev või teda asendav ametnik.

3.3. 
Määrata ülalnimetatud riigihanke volitatud isikuks Tallinna Linnaehituse AS projektijuht Merike Õunamägi.
3.4.
Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga ehitustööde hankeleping.

4. 
Rakendussätted

4.1.
Korraldus jõustub seaduses sätestatud korras.

4.2.
Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

